### Resumé

Som led i den løbende opfølgning på budget fremlægges 1. kvartalsopfølgning for perioden januar til marts 2025. På driften forventes en overførsel til 2026 på 2,6 mio. kr. som skyldes mindreforbrug på den kollektive trafik.

På anlæg forventes der overførsler til 2026 på 57,8 mio. kr. i udgift og 0,4 mio. kr. i indtægt.

### Sagsfremstilling

Nedenstående tabel viser det forventede resultat for Teknisk Udvalgs drift fordelt på områder pr. 31. marts 2025.

![](data:image/jpeg;base64...)

Figur 1: Tabel med forventet regnskab og forventede overførsler til 2026 på Teknisk Udvalg drift på hovedområder.

##### **Drift**

Ved behandling af overførselssagen den 4. marts 2025 besluttede Teknisk Udvalg at løse udfordringen med merforbrug i 2024 på vinter på 8 mio. kr. ved at minimere asfaltudbuddet med 4 mio. kr. i 2025, og udskyde implementering af resultatet fra gentænkningen af den kollektive trafik med 4 mio. kr. Dette er indarbejdet i budgettet.

På kollektiv Trafik forventes der en positiv efterregulering fra Sydtrafik vedr. Regnskab 2024. Det betyder et mindreforbrug på 2,6 mio. kr. i 2025 på den kollektive trafik.

Der blev i budgetforlig 2025 tildelt 2 mio. kr. til Teknisk Udvalg til forbedret sagsbehandling. Myndighedsbehandlingen af VE og lovliggørelsessager vedr. byggesag er blevet prioriteret og styrket med medarbejdere primo 2025 – videre er der prioriteret til myndighedsbehandling på [adresse]. Ansættelserne sker på konto 6 under Økonomiudvalget og derfor flyttes budget fra Teknisk Udvalg til Økonomiudvalget.

##### Anlæg

![](data:image/jpeg;base64...)

Figur 2: Forventet regnskab og forventet overførsel på anlæg

Af et samlet nettobudget på 257,104 mio. kr. inkl. overførsler fra 2024 på 99,4 mio. kr., forventes der overført 57,799 mio. kr. i udgifter og 0,397 mio. kr. i indtægter til 2026.

De forventede udgiftsoverførsler til 2026 vedrører i overskrifter:

* 2,5 mio. kr. - Byggemodning
* 8,7 mio. kr. - Boliger, renovering & opretning af bygninger, By- & Områdefornyelse
* 46,1 mio. kr. - Veje og stiprojekter

Den forventede anlægsoverførsel bør ses i lyset af, at ca. 52% af det korrigerede budget består af overførsler, fremrykninger og tillægsbevillinger.

Af større enkelte overførsler kan nævnes:

* 2 x cykelstiprojekter (Fårup, Jelling og [adresse], Vejle) - 9,1 mio. kr. - opstart og projektering i 2025, udførsel 2026. Finansieret af budget afsat i 2025.
* "Vedligehold Kirkebakkeskolen, [adresse] og halgulve" - 5 mio. kr. - forventer mindreforbrug grundet optimering af tagprojekt - budget korrigeres ifm. færdiggørelse.
* "Udvidelse af [adresse] ved [adresse]" - 4,9 mio. kr. - forventer mindreforbrug, licitationsresultat var lavere end forventet - korrigeres ifm. afslutning af projektet.
* "Forprojekter og scenarieanalyser" - 4,1 mio. kr. - flere delprojekter er afhængig af andre anlægsprojekter - bl.a. [adresse], Nordkajen mv.
* "Byrum - prøvehandlinger" - 3 mio. kr. - budget afsat i 2025 - del af projekt "Vejle, en studieby i vækst" - udføres 2025-2026.
* "Klara Mikkelsen - Solveig Hermansen" - 2,9 mio. kr. - overførsel afhængig af entreprenørs betalingsplan.
* "[adresse]" - 2,9 mio. kr. - afventer fortsat proces ift. renovering og gentænkning af centret.

Der er en tillægsbevilling på 5,6 mio. kr. som vedrører arkæologi på byggemodning - anlægsbevilling og budget står under Økonomiudvalget, og søges flyttet til Teknisk Udvalg ifm. kvartalsopfølgning.

De enkelte anlægsprojekter ses i bilaget "TU Anlæg - Mikael Jensen", hvor ændringer af rådighedsbeløb fremgår. Der er ligeledes et bilag "TU Anlæg - Anlægsbevilling", hvor ændringer af de enkelte anlægsbevillinger fremgår. Disse vil indgå i den videre behandling i Økonomiudvalget og Byrådet.

**Høring**

Centralt Budget har ingen bemærkninger af bevillingsmæssig karakter.

### Klima og resiliensvurdering

Ingen bemærkninger.

### Sagens videre forløb

Sagen indgår i den samlede sag for 1. kvartalsopfølgning til Økonomiudvalget og Byrådet.

### Indstilling Teknik- og Miljødirektøren indstiller

**at** 1. kvartalsopfølgning for drift og anlæg godkendes.

### Beslutning

Godkendt.